ÉrdKultúra

TÉLI TÁRLAT 2025
2025-01-24 18:00 - 2025-03-01 20:00 UTC | GALÉRIA, Alsó utca 2., Érd, 2030, Magyarország
TÉLI TÁRLAT 2025
Hagyományos csoportos kiállítás az érdi és az Érd vonzáskörzetében élő alkotók munkáiból.
A kiállítás megtekinthető 2025. március 1-ig, a galéria nyitvatartási idejében, szerdán 12:00-tól 20:00-ig, csütörtöktől szombatig 10:00-tól 17:00-ig.
A kiállító alkotók névsora:
ADELMANN ANNA // BALLA ERIKA // BALLA LAJOS // BÁRÁNY T. RÉZIA // BÜKI ATTILA // COMBARRO PETRA INEZ // CSÓKA LÁSZLÓ // DEÁKI TAMÁS // FERENCZI VILMOS // FITOS GYÖRGYI // GERGELY-FARNOS LILLA // GÉCZI ILDIKÓ // GOMBOS IBOLYA // GYULAY ERIKA // HAJDÚ KINGA // ILKA GÁBOR // KARSCH MANFRED // KELLE ANTAL // KISS IMRE // KOPÓCSY JUDIT // KOPPÁNY ATTILA // KÓSA JÁNOS // KOVÁCH GERGŐ // KOVÁCS ÁRPÁD // KOVÁCS JOHANNA // KRICZKI TAMÁS // LÁSZLÓ EMŐKE // MADARÁSZ KRISZTINA // MUK ÁGOTA // PAPP ERZSÉBET // PAZÁR ANNA // R. NAGY ERIKA // REGŐS ÁGNES // SZABÓ LÁSZLÓ // SZABÓ SZILÁRD // TÖRÖK JOLI // VALKÓ GYULA // VÁROSI FERENC // WENSZKY ÁGNES // ZALAVÁRI JÓZSEF

Jakupcsek Gabriella-Az a baj...-csakazértis szerelem a B oldalon
2025-01-24 18:30 - 20:00 | SZEPES, Alsó u. 9., Érd, 2030, Magyarország
„Csak házas emberek tudják igazán megérteni, hogy hogy lehet valaki egyszerre nyomorult és boldog is.”
Chris Rock
Fiatal korunkban általában azért küzdünk, hogy megszerezzünk egy férfit, majd azért, hogy megtartsuk. Aztán sokak számára az válik fő kérdéssé, hogy hogy viselje el őt, ne adjisten hogyan szabaduljon meg ettől az egykor oly csodálatos férfitől. De miért lenne törvényszerű, hogy akiért eleinte ölni tudnánk, azt később meg tudnánk ölni? Valóban el kell veszítenünk a legjobb, legizgalmasabb, leginspirálóbb dolgokat, amiket egy párkapcsolat nyújtani képes? Miért ne őrizhetnénk meg hosszú évtizedeken át, és miért ne fedezhetnénk fel benne új dolgokat? Vagy új műsorhoz új férfi kell? Miért ne élhetnénk át a szenvedélyt, az intimitást, igen, a szerelmet csak azért, mert a bőrünk már csak egyre drágább krémeknek köszönhetően bársonyos? Miért lenne alacsonyabb az árunk a húspiacon, mert már nem fiatal pipik vagyunk, hanem öregedő tyúkok? Miért ne találhatnánk rá akár a B oldalon a másik felünkre, csak azért, mert az A oldal ezt nem pörgette ki nekünk? És egyáltalán: tényleg mindenkinek szüksége van egy állandó társra a boldogsághoz?
Jakupcsek Gabriella

Eurodanceshow
2025-01-25 14:00 - 16:00 | SZEPES, Alsó u. 9., Érd, 2030, Magyarország
Éld át az Eurovízió varázsát egy felejthetetlen táncos show-ban!
Csatlakozz hozzánk egy látványos és energikus előadáson, ahol az Eurovízió ikonikus slágerei kelnek új életre! A lenyűgöző koreográfiák és a világ legnépszerűbb dalai garantálják a felejthetetlen hangulatot. A műsor során a legismertebb eurovíziós dalok lüktető ritmusai magával ragadnak, a táncosok szenvedélyes előadása pedig garantáltan táncra perdít! Legyen szó a legendás győztes dalokról vagy a legújabb slágerekről, ez a show minden generáció számára felejthetetlen élményt nyújt.
Jegyek korlátozott számban kaphatók – foglald le most, és légy részese a show-nak!

Tamási Áron: Énekes madár - székely népi játék egy órában
2025-01-25 15:00 - 17:00 | PARKVÁROS, Gépész u. 14., Érd, 2030, Magyarország
Színház A magyar kultúra napja alkalmából.
Tamási Áron: Énekes madár – székely népi játék egy órában, iskolásoknak beavató színház jellegű előadáselemzéssel a produkció előtt
Belépőjegy: 1500 Ft/fő, iskolai csoportok számára 1000 Ft/fő
Tamási Áron: Énekes Madár
székely népi játék egy órában
A Felvonási Tünetek Színjátszó Műhely előadása
Ez a mű egy csodálatos mese a szerelemről, a boldogság kereséséről, a fiatalságról, az ifjúság utáni vágyról, a szabadságról, és annak kutatásáról.
A történetben vágyak kereszttüzében, generációk összefeszülésében, végzetes ellentétek kiéleződésében lángol fel a mindent elsöprő és mindent megtisztító szerelem.
A csodákkal és varázslattal teli, sziporkázóan humoros és izgalmas történetben
7 szereplő mesél egy kismadár földöntúli erejéről, amely valóra váltja az igaz szerelmet és legyőzi még a halált is.
Előadásunk jellegét tekintve felolvasószínház. Vagy hangjáték.
Animátorokként adjuk elő a történetet úgy, hogy megjelenünk a színpadon, mindenki a saját szerepét formálja, de a történet felolvasásként, hangban elevenedik meg a közönség számára. A Mesélő mondja el a történéseket, miközben a többi szereplő a hangját és Tamási Áron lebilincselő szövegét adja át a hallgatóságnak.
Ekképpen a közönséget játékra hívjuk: hunyják be a szemüket és képzeljék maguk elé az Énekes Madár magával ragadó történetét!
Szereplők:
GONDOS ESZTER, vénleány SZALAY CSILLA GONDOS REGINA, vénleány MURZSA RENÁTA GONDOS MAGDOLNA, fiatal leány MÉSZÁROS KATA BAKK LUKÁCS, vénlegény, az Eszter vőlegénye MÉSZÁROS GÉZA PRÉDA MÁTÉ, vénlegény, a Regina vőlegénye TREPÁK LÁSZLÓ KÖMÉNY MÓKA, fiatal legény KRASZNAY ISTVÁN
MESÉLŐ, KÖMÉNYNÉ, Móka édesanyja MURZSA KATA
A magyar kultúra napja alkalmából megrendezett eseményen az előadást egy beavató színház előzi meg 25 percben, amelyben közelebb hozzuk Tamási Áron művét, és a megvalósított produkciót a hallgatósághoz.
Koordinátor: Murzsa Kata drámapedagógus.

Kálmán Imre - Meskó Zsolt: Te rongyos élet...
2025-01-26 15:00 - 17:00 | SZEPES, Alsó u. 9., Érd, 2030, Magyarország
Zenés vígjáték, két felvonásban. Egy jó OPERETT több, mint egy ajándék – IGAZI ÉLMÉNYT ad, amit nem csak nézni, hanem átélni is lehet! Ha különlegességet keres a családnak, a szülőknek vagy nagyszülőknek, válasszon minket, az operett vígjátékunkat, ami nemcsak a szórakozást, hanem az együtt töltött idő varázsát is megadja!
Egy egészen különleges, egyedi színházi előadást hoztunk ismét létre, ezúttal KÁLMÁN IMRE élete, világhírű dalai kapcsán. Az OPERETTKIRÁLY sorsa maga is operettbe illő. A darabban egy önzetlen rajongó, egy gátlásos zseni, és egy jó szerepért mindenre elszánt fiatal színésznő történetén keresztül láthatunk bele a zeneszerző életébe, valamint a színház kulisszatitkaiba.
Mi lehet jobb ajándék karácsonyra, mint egy felejthetetlen operett vígjáték élménye? Tánc, nevetés és egy jó adag vidámság!
2025. JANUÁR 26. vasárnap, 15:00 ÉRD
Szepes Gyula Művelődési Központ
JEGYEK :TESCO, TopPatron Stand – 06 30 481 5899
ONLINE: www.nagyibolya.hu
JEGYEK azonnal ONLINE: www.nagyibolya.hu
/ Erről az oldalról felár nélkül! /
Jegyárak: 4 500 Ft – 5 500 Ft

Galéria Kreatív Műhely
2025-01-29 18:00 - 20:00 | GALÉRIA, Alsó utca 2., Érd, 2030, Magyarország
A Téli Tárlat 2025 alkotásaiból inspirálódva parafrázisokat készítünk vegyes technikával az alkotókedvű résztvevőkkel. A foglalkozáson való részvétel semmilyen művészeti előképzettséget vagy gyakorlatot nem kíván.
A foglalkozást Rosta Helga múzeumpedagógus vezeti.
A szervezők a programváltozás jogát fenntartják.
A programon résztvevők elfogadják a házirendet, valamint elfogadják, hogy a programon készült kép-, hang- és videofelvételt a szervezők saját nyilvános felületeiken, illetve egyéb médiafelületeken való megjelenés során felhasználhatnak.

Lúdanyó Meséi-interaktív táncelőadás
2025-01-31 10:00 - 11:30 | SZEPES, Alsó u. 9., Érd, 2030, Magyarország
Figyelem! Az előadás technikai okokból elmarad!

Fölszáradt a páva-vadonatúj előadás Érden
2025-02-01 19:00 - 21:00 | SZEPES, Alsó u. 9., Érd, 2030, Magyarország
A L’art pour l’art Légitársaság első, nagysikerű műsora után máris itt van a második nagysikerű műsor, amelynek címe önmagáért beszél. Hiszen az a szerencsétlen páva tényleg fölszáradt, bár erre még mi magunk sem voltunk fölkészülve, hát még a Kedves Közönség! Valószínűleg az történt, hogy egy darabig ott állt az állat és csendben párolgott, aztán sutty, fölszáradt…

Rajtuk kívül föltűnik még az előadásban a frissen elvált Margit (mármint nem a Margit volt friss, amikor elvált, mivel ebben a kontextusban a „frissen” szó, egy, az időben közelebb lévő eseményt jelez), szóval, feltűnik Margit új hódolója, Hortobágyi Húsos Pali, a hentes, és egy új gyerekszereplő, a hentes lánya, Kamuka, aki Besenyő Zigótával aggódik a testvéri szeretetben eltöltendő, közös jövőjükön.
Az újabbnál-újabb jelenetekben előkerülnek a Légitársaság által fémjelzett legendás figuraóriások is, csak a pingvin nem. Meg a páva, ami fölszáradt.

Felnőttkönyvtár: Lookin’ Jazz: Interjú Rozbora Ádámmal
2025-02-06 18:00 - 20:00

Dombóvári István önálló estje "Az élet császára" címmel
2025-02-07 18:00 - 19:30 | SZEPES, Alsó u. 9., Érd, 2030, Magyarország
Műsorvezető: Bellus István
Unod az átlagos, divatos és kiszámítható dolgokat?
Szereted, ha mások problémái mellett a tieid eltörpülnek?
Dombóvári István önálló estjében semmi sem lesz hétköznapi.
Azok a témák is terítékre kerülnek, amiket mások szóba se mernek hozni.
Röhögjünk együtt magunkon, ameddig még engedik.
Csak vedd meg a jegyed, dőlj hátra,
és az est végére te leszel
Az élet császára.

Jegyek kaphatók a https://dumaszinhaz.jegy.hu/ticketsearch/city/erd oldalon, valamint a Líra Könyvesboltban (Tesco). (A nem dumaszinhaz.jegy.hu-n vásárolt jegyekért kezelési költséget számolhatnak fel!)
Az előadást keresleti alapon árazzuk! További tájékoztatásért kérjük, látogassanak el az ehhez kapcsolódó információs oldalunkra: https://dumaszinhaz.hu/kereslet-alapu-dinamikus-arazas/

Felnőtteknek szóló festőklub a Parkvárosi Közösségi Házban
2025-02-08 09:00 - 13:00 | PARKVÁROS, Gépész u. 14., Érd, 2030, Magyarország
Felnőtteknek szóló festőklub Érden a Parkvárosi Közösségi Házban – minden hónap második szombat délelőtt
E festőklubon a teljesen kezdők és gyakorlottabbak is megtalálják az örömöt és a kihívást!
Minden alkalommal feszített vászonra, akrilfestékkel készülnek a fő alkotások.
A ragyogó színkörből színkeverési feladatokkal és festészeti technikákkal gazdagítjuk tudásunkat.
Célunk, hogy egyediséget, hangulatot, érzéseket visszatükröző képek születhessenek, miközben az alkotók a hétköznapi rutinból kikapcsolódnak, az alkotási folyamat közben feltöltődnek.
Ha a pihenésnek Te is ezt a kreatív formáját választod, várunk szeretettel!A februári program részletei:https://bohemkuckom.hu/kreativfoglalkozasok/festoklub/
Érdeklődni és jelentkezni a fenti honlapon, info@bohemkuckom.hu címen vagy a 20/226-2853 telefonszámon lehet.

Parkvárosi Fiókkönyvtár: A Házasság hete: Szegedi Balázs baptista lelkész előadása
2025-02-10 18:00 - 19:00

Kóka Tamás közgazdász előadása
2025-02-11 18:00 - 20:00 | SZEPES, Alsó u. 9., Érd, 2030, Magyarország
Kevesek korlátlan gazdagodása, vagy sokak jóléte?
A belépés ingyenes!

Filmklub Bárdos Csaba filmtörténész-esztétával
2025-02-14 17:00 - 21:00 | GALÉRIA, Alsó utca 2., Érd, 2030, Magyarország
A nap szerelmese (Lust for life)
amerikai filmdráma, 117 perc, 1956
Rendező: Vincente Minnelli, George Cukor
Egy nagy művész, a szörnyű kínokat megélt holland festő Vincent Van Gogh életét beszéli el ez a felkavaró kép világú, érdekfeszítő és érzelmeket ébresztő filmklasszikus, mindvégig hűségesen a valóság tényeihez. Hogyan lett a holland lelkészdinasztia sarjából ellenállhatatlan belső parancs sugallatára olyan ember, akit semi más nem érdekel, csak hogy fessen? Van Gogh mindössze harmminchét esztendőt élt, s ebből tíz évig alkotott. Nyomorgott, magányos és beteg volt. Ma képei nemcsak a leghíresebb múzeumok féltve őrzött darabjai, hanem a világ műkincspiacának dollármilliókért gazdát cserélő verhetetlen sztárjai is. A film alapjául Irving Stone életrajzi regénye szolgált, amelyet a festő és testvére, Theo közötti levelezés ihletett.
forrás: Port.hu

Rajzos-festő foglalkozás gyerekeknek a Parkvárosi Közösségi Házban
2025-02-15 09:00 - 13:00 | PARKVÁROS, Gépész u. 14., Érd, 2030, Magyarország
Rajzos-festő foglalkozás gyerekeknek a Parkvárosi Közösségi Házban 2025-ben egzotikus állataink témában folytatódik! A fiatalok alkotói készségeinek fejlesztéséért, kreatív gondolkodásuk támogatásáért!
Második alkalommal február 15-én, szombat délelőtt várom szeretettel az alkotásra nyitott, rajzolni szerető gyermekeket!
A foglalkozás reggel 9 órától 13 óráig tart.
Havonta egy-egy újabb egzotikus állat kerül terítékre, azaz papírra, vászonra.
Sor kerül például a kenguru formás testére, a tigris szőrős bundájára és a strucc mókás lábaira is!
Az állatokat különböző technikákkal keltjük életre – rajzoljuk szénnel, porpasztellel, ceruzával, illetve festjük akrilfestékkel vagy akvarellel, tintával.
Az aktuális program részletei a https://bohemkuckom.hu/kreativfoglalkozasok/festes-gyerekeknek oldalon olvashatóak.

Érdeklődni és jelentkezni a fenti honlapon, info@bohemkuckom.hu e-mail címen vagy a 20/226-2853 telefonszámon lehet!
Várom szeretettel a gyermekeket! Szegedy Tamara

Loupe Színházi Társulás: Becsapódás - Érd
2025-02-15 13:00 - 14:30 | SZEPES, Alsó u. 9., Érd, 2030, Magyarország
Két házaspár együtt ebédel, ahogy az utóbbi tíz évben minden második héten. A lányok testvérek. Sok éves hagyomány ez, ami a hosszúra nyúlásával nemcsak természetessé, de terhessé is vált, mégsem hagyják el. Ez az alkalom viszont valamiért másnak ígérkezik. Ma van valami a levegőben. Egy amúgy is pattanásig feszült ország levegőjében. Hamarosan értesítések pittyennek a telefonokon: az államfő perceken belül bejelentést tesz. Már megint mi lehet az? Elkezdődik a nemzetiszín zászló előtt felvett nemzetnek intézett videóüzenet. Egy rakéta csapódott egy határmenti településbe. Négyen meghaltak. Az ország nem nézheti tétlenül honfitársainak igazságtalan halálát. Cselekedni kell. Azonnal elrendelik a katonakorú férfi lakosság besorozását. Tizenkét óra múlva pedig lezárják a határokat. Szereplőinknek gyorsan kell döntést hozni, ami az egész életükre hatással lehet. Kérdés, hogy tudnak-e a döntéseikkel együtt élni. Érdemes-e élni haza nélkül? Vagy érdemes meghalni egy hazáért, ami már sosem lesz a miénk? Végül lehet, hogy nemcsak az országból, de a szobából sem jutnak ki.

Játsszák: Földes Eszter, Lengyel Tamás, Molnár Áron, Ullmann Mónika
Díszlettervező: Pallós NelliJelmeztervező: Kisprumik ÁdámDramaturg: Balassa EszterZene: Hunyadi MátéVetítéstervező: Karcis GáborA rendező munkatársa: Perényi LucaA színészek improvizációi alapján és ellenére írta: Horváth János AntalRendező: Horváth János Antal

Az előadást 16 éven felülieknek ajánljuk!

Tommy Lill Projekt Gála
2025-02-16 14:00 - 17:00 | PARKVÁROS, Gépész u. 14., Érd, 2030, Magyarország
Dakos Lilla és Ádám Tamás zongora- és dobiskolájának félévi koncertje

IRKA
2025-02-20 17:00 - 19:00 | GALÉRIA, Alsó utca 2., Érd, 2030, Magyarország
IRKA – Az érdi Irodalomkedvelők klubjának havi programja
Klubvezető: Daróczi Lajosné

Egressy Zoltán: PORTUGÁL
2025-02-22 19:00 - 21:00 | SZEPES, Alsó u. 9., Érd, 2030, Magyarország
A MASZK és a mARTonSzínház bemutatja:Egressy Zoltán: PORTUGÁLA történetben a magyar falvak jól ismert alakjai tűnnek fel, akik minden nap megvitatják örökös problémáikat. Természetesen, erre a legjobb helyszín a falu kocsmája. A helyi emberek bedobozolt élete fenekestül felfordul, amikor megérkezik pestről egy titokzatos fiatal srác.A Portugál című tragikomédia már szinte az összes magyar kőszínházban osztatlan sikert ért el és most az érdi színpadon is látható lesz. Szem nem marad szárazon!
Szereposztás:Masni – Borbély-Endrei LíviaKocsmáros – Bitó PéterBece – Szabó SzásaRetek – Siklódi GellértPap – Kozma Milos NoelCsipesz – Iváncsics ZsoltAsszony – Nagy-Provoda NóraSátán – Kovács ‘Hobo’ PéterFeleség – Radics RékaBittner – Sári CsabaDíszlet: Horváth Gábor, Borbély Attila I Rendezőasszisztens: Radics Réka I Koreográfus: Eisenbacher Balázs I Rendező: Kozma Milos Noel
Az ülőhelyfoglalás érkezési sorrendben történik.Az előadást 14 éven aluli nézőinknek nem ajánljuk.

Jegyvásárlás

Online
Korlátozott számban jegyek kaphatók: Wend Rövidáru és Kreatív Hobby | 2023 Érd, Budai út 20.

Papagájkiállítás
2025-02-23 14:00 - 17:00 | SZEPES, Alsó u. 9., Érd, 2030, Magyarország
Színes és különleges papagájokkal találkozhatnak az érdeklődők február 23-án.
A látogatók testközelből csodálhatják meg ezeket a különleges madarakat, miközben izgalmas érdekességeket tudhatnak meg róluk.
Minden érdeklődőt szeretettel várunk 14 és 18 óra között!
Belépő egységesen 2000 Ft/fő.
Belépőjegy váltása 2 éveskortól kötelező.

Szárnyaló Sólymok haikucsoport
2025-02-27 14:00 - 15:00 | PARKVÁROS, Gépész u. 14., Érd, 2030, Magyarország
Várunk minden kedves érdeklődőt!

Eszterlánc „Rohan az idő”
2025-02-27 14:00 - 17:00 | PARKVÁROS, Gépész u. 14., Érd, 2030, Magyarország
Eszterlánc „Rohan az idő” – táncdalfesztiválok slágerei
Minden hónap utolsó csütörtök délutánján, változó zenés műsorral várja Szigeti Eszter a kikapcsolódásra vágyó érdeklődőket. A részvétel ingyenes! Minden érdeklődőt szeretettel várunk!

Téli Tárlat 2025 Finisszázs
2025-03-01 14:00 - 17:00 | GALÉRIA, Alsó utca 2., Érd, 2030, Magyarország
A Téli Tárlat 2025 csoportos kiállítás záróeseménye.

Elbúcsúztatjuk a 2025-ös évi Téli Tárlatunkat. Ezen a záróeseményen Homolya Gábor képzőművész tart izgalmas és kreatív workshopot, mely során kollázsokat készíthetünk. A nap végén pedig Szegedi Csaba kolorista szakmai tárlatvezetésével járhatjuk még egyszer, utoljára a kiállítást, és inthetünk búcsút az alkotásoknak.

14:00-16:00 – Kreatív workshop Homolya Gábor képzőművésszel

16:00-17:00 – Szegedi Csaba kolorista szakmai tárlatvezetése
Minden kedves érdeklődőt szeretettel várunk!
A programon a részvétel díjtalan, de regisztrációhoz kötött. Részvételi szándékát kérjük az erdigaleria@gmail.com e-mail címen jelezze. A Szervezők a programváltozás jogát fenntartják.

ÚJ! Parkvárosi Filmklub
2025-03-01 18:00 - 20:00 | PARKVÁROS, Gépész u. 14., Érd, 2030, Magyarország
Első időpont: 2025. március 1. 18:00
A filmvetítést követő beszélgetés meghívott vendége:
Dr. Muhi Erika ügyvéd, jogvédő
Szervező: Parkvárosi Filmklub    Havonta 1 alkalommal. A részvétel ingyenes.

Soltész Rezső Koncert
2025-03-02 18:00 - 19:00 | SZEPES, Alsó u. 9., Érd, 2030, Magyarország
Soltész Rezső Érden a Szepes Gyula Művelődési Központban
Felejthetetlen slágerek, felejthetetlen előadás, felejthetetlen élmény.
A másfél órás koncerten elhangzanak Soltész Rezső legendás slágerei, köztük a ma is népszerű „Szóljon hangosan az ének”, „Várj”, „Akit szeretnek”, „Annabella”, „Gondolsz-e majd rám”, de felcsendülnek a múlt század legnagyobb külföldi retro slágerei is, köztük a „Rejtély”, az „Azzuró”, a „Távollét”, „Una Paloma Blanca”, amiket bizonyára ezen a koncerten is együtt énekel az előadóval a közönség.
Belehallgatunk a Csillagok című online album dalaiba, köztük a „Minden jót Mónika”, „Egy szál harangvirág” slágerekbe is.
A felcsendülő örökzöld dallamok magukkal ragadják a közönséget, akik egyfajta időutazással egybekötött zenei élményben részesülnek.

Előadói pályáját az énekes a 70-es évek egyik legsikeresebb formációjában, a Corvina zenekarban kezdte; zenészként, énekesként és szerzőként egyaránt meghatározó alakja volt az együttesnek. Elkötelezettsége az élő koncertek iránt mind a mai napig változatlan, és minden lehetőséget megragad, hogy zenekari kísérettel álljon a rajongói elé.

Az öttagú formáció élén Soltész Rezső igazi rock and roll hangulatot teremt mintegy másfél órán keresztül, amiben természetesen helyet kapnak a közönség által kedvelt lírai dalok is.

Közreműködik:

Jung Norbert – gitár
Dakos Lilla – billentyű
Tenki-Pozsgay Zsófia – szaxofon
Tenki Dániel – basszusgitár
Laskay Péter – dob

Jegyvásárlás

Online
Korlátozott számban jegyek kaphatók: Wend Rövidáru és Kreatív Hobby | 2023 Érd, Budai út 20.

Parkvárosi Fiókkönyvtár: Tavaszköszöntő mesés nap diavetítéssel - családoknak
2025-03-03 18:00 - 19:00

Gyaloglóklub
2025-03-05 08:45 - 17:00 | SZEPES, Alsó u. 9., Érd, 2030, Magyarország
Látogatás a Nemzeti Múzeum „Ragyogj” időszaki kiállításán, majd séta a Károlyi-kertben.
A belépés önköltséges!
Találkozó: Érd-alsó vasútállomás
A program az „Idősen, aktívan, Érden” programsorozat keretében kerül megrendezésre.
A részvétel az érdi 65 év felettieknek ingyenes.

A szervezők a programváltozás jogát fenntartják.
A programon résztvevők elfogadják a házirendet, valamint elfogadják, hogy a programon készült kép-, hang- és videofelvételt a szervezők saját nyilvános felületeiken, illetve egyéb médiafelületeken való megjelenés során felhasználhatnak.

Gátizomtorna tanfolyam
2025-03-05 11:00 - 17:00 | PARKVÁROS, Gépész u. 14., Érd, 2030, Magyarország
Gátizomtorna tanfolyam, megelőzésre, megoldásokra
Inkontinencia, süllyedések, önbizalomhiány, székrekedés, aranyér, stressz, lelki problémák, változókor, a nőiség megélése, párkapcsolat erősítése, orgazmus fejlesztés…….
3 napos tréning, a gátizmok edzésének megtanulására, a tanfolyam után egyénre szabott tornát kapnak a résztvevők
Itt a helyed, ha szeretnéd, hogy:

nőjön az önbizalmad, a nőiséged, a vitalitásod, kisugárzásod
oldódjon a benned lévő stressz , feszültség
önfeledten tudj nevetni, tüsszenteni, futni, ugrálni…
az aranyeres panaszaid enyhüljenek
javuljon a bélműködésed
csökkenjen a menstruációs diszkomfort érzeted
erősödjön a hüvelyed, mely megelőzheti a fertőzéseket és fokozódhat az orgazmus élménye is

Létszám max. 4 fő!
Bejelentkezés szükséges!
A tanfolyam után egyénre szabott tornát kapsz a problémádra, megelőzésre.
BEJELENTKEZÉS:
Tóth Évi 0620 9563 364, evifitness.hu@gmail.com
www.evifitness.hu
A szervezők a programváltozás jogát fenntartják.
A programon résztvevők elfogadják a házirendet, valamint elfogadják, hogy a programon készült kép-, hang- és videofelvételt a szervezők saját nyilvános felületeiken, illetve egyéb médiafelületeken való megjelenés során felhasználhatnak.

Tabukérdések a gyermekkorban - Kibeszélő Peer Krisztina gyermekpszichológussal
2025-03-05 17:00 - 19:00

Asszonyműhely - tavaszi ajtódísz csuhémadárkával Solymosi Icával
2025-03-06 16:30 - 18:30
Asszonyműhely – tavaszi ajtódísz csuhémadárkával Solymosi Icával
A program díjtalan, de előzetes regisztrációhoz kötött!
e-mail: regisztracio@foldrajzimuzeum.hu
18 év felettieknek szóló program!
